section_heading: Životopis
paragraph_text: Stalno je sudjelovao u izobrazbi knjižara, kao i u izvođenju brojnih izložbi i sajmove, među kojima se posebno isticala Izložba knjiga za djecu i omladinu u Umjetničkom paviljonu u Zagrebu. Već 1968. godine na njoj sudjeluju svi tadašnji izdavači. Na inicijativu Eduarda Osredečkog, početkom sedamdesetih, ova manifestacija seli na Zagrebački velesajam; bio je to začetak danas poznatog Interlibera. Inicirao je hrvatske telefonske „žute stranice“ i prostor privatnosti u šalterskom poslovanju. U dva mandata obnašao je dužnost predsjednika Udruženja propagandista Hrvatske (danas Hrvatski oglasni zbor), a u osam godišta biran je za člana predsjedništva istog. Započeo je s nakladničkom djelatnošću UPH izdavanjem stručnih priručnika i glasila udruženja.